stanford-oval/wikipedia huggingface dataset:
Martin Kaut
Ura > Maajoukkueura

| Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Maa:   Tšekki> Miesten jääkiekko. |
| --- | --- | --- | --- |
|  Kultaa | Břeclav 2016 | jääkiekko |  |
Kaut pelasi alle 20-vuotiaiden MM-kilpailuissa vuosina 2018 ja 2019. Ensimmäisessä turnauksessa hänet valittiin Sveitsiä vastaan pelatun alkulohkon ottelun päätteeksi Tšekin ottelun parhaaksi pelaajaksi. Vuoden 2019 turnauksessa Kaut toimi joukkueen varakapteenina. Hän oli tehoilla 3+1=4 Tšekin paras maalintekijä ja jakoi sisäisen pistepörssin voiton Martin Nečasin kanssa. Valmennus valitsi Kautin joukkueensa turnauksen yhdeksi kolmesta parhaasta pelaajasta. Hänet valittiin myös Tanskaa vastaan pelatun alkulohkon ottelun päätteeksi Tšekin ottelun parhaaksi pelaajaksi.
Kaut pelasi myös alle 18-vuotiaiden MM-kilpailuissa vuonna 2017. Hänet valittiin Valko-Venäjää vastaan pelatun avausottelun päätteeksi Tšekin ottelun parhaaksi pelaajaksi. Kaut pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän voitti kultaa. Kaut pelasi myös World U-17 Hockey Challengessa vuonna 2015. Yhteensä hän on pelannut 31 nuorten ja 62 poikien maaottelua.
Tšekin A-maajoukkueessa Kaut on pelannut yhdeksän ottelua tehopistein 1+6=7. Hän teki A-maajoukkuedebyyttinsä vain 18-vuotiaana Euro Hockey Challengessa 4. huhtikuuta 2018 Příbramissa Sveitsiä vastaan. Kaut keräsi ottelussa kaksi syöttöpistettä ja teholukeman +2. Ensimmäisen A-maajoukkuemaalinsa hän teki seuraavassa ottelussa 5. huhtikuuta 2018 myös Příbramissa Sveitsiä vastaan. Kaut valittiin lopulta Tšekin alustavaan joukkueeseen vuoden 2018 MM-turnaukseen, mutta hänen kisapassinsa jätettiin kuitenkin lopulta leimaamatta.
Pelityyli

The Sports Forecaster -sivuston mukaan Kaut on tasapainoinen kahden suunnan hyökkääjä, joka kykenee myös kokonaisvaltaiseen ja tehokkaaseen peliin. Hänellä on myös hyvät pelintekotaidot ja hyvät raamit. Kautin luistelutaidot ovat kuitenkin puutteelliset, joten sivusto ei juuri pidä hänen potentiaaliaan riittävänä säännölliseksi pisteiden tekijäksi. Kautin tulisi myös lisätä massaa ja voimaa.
Muuta

Kautin kymmenen vuotta vanhempi isoveli Tomáš pelaa hyökkääjänä Tšekin toiseksi korkeimmalla sarjatasolla 1. česká hokejová ligan LHK Jestřábi Prostějovissa. Veljekset pelasivat kaudella 2016–2017 joukkuetovereina HC Pardubicen Extraliga-joukkueessa.
MTV Unplugged (Ricky Martin)

| MTV Unplugged Ricky Martin |
| --- | --- | --- |

Livealbumin tiedot
 Äänitetty : 17. elokuuta 2006 Miamissa, Floridassa
 Julkaistu: 7. marraskuuta 2006
 Formaatti: CD, DVD
 Tuottaja(t): Tommy Torres, David Cabrera
 Tyylilaji: pop
 Kesto: 57.31
 Levy-yhtiö: Sony BMG
Listasijoitukset
 Argentiina: #1  Espanja: #6  Meksiko: #2  Billboard 200: #38  Billboard Top Latin Albums: #1
Ricky Martinin muut julkaisut
| Life 2005 | MTV Unplugged 2006 | Ricky Martin... Live Black & White Tour 2007 |
MTV Unplugged on Ricky Martinin livealbumi, joka sisältää 12 hänen 17. elokuuta 2006 Yhdysvaltain Miamissa, Floridassa, pitämässään akustisessa MTV Unplugged -konsertissa nauhoitettua kappaletta. Samanaikaisesti konsertti julkaistiin myös samannimisenä DVD-tallenteena, jossa kappaleet tosin ovat eri järjestyksessä.
Albumilla on kolme kappaletta, joita Ricky Martin ei ole aikaisemmin levyttänyt; ne ovat Tu Recuerdo, jossa vierailevat La Mari ja Tommy Torres, Pégate ja Con Tu Nombre.
Kappaleet

Gracias por Pensar en Mí – 4.38
Con Tu Nombre – 4.20
María – 5.31
Tu Recuerdo – 4.07 (feat. Mari De Chambao & Tommy Torres)
Perdido Sin Ti – 4.26
Asignatura Pendiente – 4.19
Vuelve – 5.35
Lola, Lola – 4.20
Volverás – 5.05
La Bomba – 5.49
Fuego de Noche, Nieve de Día – 5.12
Pégate – 4.05
Löyttylammi (Janakkala)

| Löyttylammi |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  60°55′33″N, 24°50′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Puujoen alue (35.82)
Laskuoja:  oja Sammaljärveen 
Järvinumero:  35.824.1.005
Mittaustietoja
Pinnankorkeus:  125,5  m 
Rantaviiva:  0,582 km  
Pinta-ala:  2,389  ha 
 fiLöyttylammi 
Löyttylammi  on Kanta-Hämeessä Janakkalassa Mallinkaisten kylän lähellä sijaitseva lampi.
Maantietoa

Lampi on pieni autio lampi Sammaljärvenkallion vieressä. Smen pinta-ala on 2,4 hehtaaria ja se on 200 metriä pitkä ja 150 metriä leveä. Sen rantaviivan pituus on 600 metriä ja se on kauttaaltaan suota.
Vesistösuhteet

Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Heinäjoen valuma-alueeseen, johon lampi kuuluu. Siihen on kaivettu kuusi suo-ojaa, joista yksi toimii laskuojana yhtyen Sammaljärveen viettävään ojaan. Lammen vedenpinnan korkeus on 125,5 metriä mpy, joka on 4,5 metriä ylempänä kuin Sammaljärvi.
Melodifestivalen 1978

| Eurovision laulukilpailu 1978  Ruotsin euroviisukarsinta> Melodifestivalen 1978 |
| --- | --- |
Päivämäärä:  11. helmikuuta 1978
Tapahtumapaikat:  Cirkus, Tukholma
Juontaja(t):  Ulf Elfving
Kapellimestari:  Useita eri kapellimestareita
Valintamenetelmä:  alueraadit
Voittaja:  Björn Skifs ”Det blir alltid värre framåt natten”
Ruotsi Eurovision laulukilpailussa Virallinen verkkosivusto 
 ◄ 1977  1979 ► 
Melodifestivalen 1978 oli Ruotsissa järjestetty laulukilpailu, jossa valittiin Ruotsin edustaja vuoden 1978 Eurovision laulukilpailuun. Kilpailuun valittiin kymmenen kappaletta, ja se pidettiin 11. helmikuuta Cirkuksessa Tukholmassa. Voittajan valitsivat 11 ympäri Ruotsia kokoontunutta alueraatia, joista kukin antoi kappaleille pisteitä Eurovision laulukilpailusta tutulla kaavalla 1-2-3-4-5-6-7-8-10-12. Äänestys kuitenkin päättyi tasapeliin Björn Skifsin esittämän kappaleen "Det blir alltid värre framåt natten" ja yhtyeen Lasse Holm, Kikki Danielsson & Wizex esittämän kappaleen "Miss Decibel" välillä. Näiden kahden kappaleen kesken järjestettiin uusintaäänestys, jossa kukin alueraati antoi yhden pisteen suosikilleen. Äänestyksessä voittajaksi valittiin Björn Skifs.
Tulos

| Numero | Artisti | Kappale | Lauluntekijä(t) | Kapellimestari | Pisteet | Sija |
| --- | --- | --- | --- | --- | --- | --- |
| 1 | Pastellerna | "Idag är det vår" | Stig Jonsson, Peter Wanngren | Anders Berglund | 52 | 6 |
| 2 | Thomas Munck | "Nåt som gör dej glad" | Thomas Munck, Karin Stigmark, Anders Henriksson | Anders Henriksson | 11 | 10 |
| 3 | Tomas Ledin | "Mademoiselle" | Tomas Ledin | Wlodek Gulgowski | 78 | 5 |
| 4 | Harlequin | "Harlequin" | Johan Langer, Jan Askelind | Lars Samuelson | 49 | 8 |
| 5 | Göran Fristorp | "Längtan om livet med dig" | Göran Fristorp | Rune Öfwerman | 85 | 3 |
| 6 | Kikki Danielsson, Lasse Holm & Wizex | "Miss Decibel" | Lasse Holm, Gert Lengstrand | Anders Berglund | 100 | 1 |
| 7 | Kenneth Greuz | "Åh, evergreens" | Kenneth Greuz, Karin Stigmark | Anders Henriksson | 50 | 7 |
| 8 | Pugh Rogefeldt | "Nattmara" | Pugh Rogefeldt | Anders Berglund | 85 | 3 |
| 9 | Jörgen Edman & Polarna | "Lilla stjärna" | Monica Carlsson, Pär Björk | Anders Berglund | 29 | 9 |
| 10 | Björn Skifs | "Det blir alltid värre framåt natten" | Peter Himmelstrand | Bengt Palmers | 100 | 1 |
Tulos > Uusintaäänestys

| Numero | Artisti | Kappale | Pisteet | Sija |
| --- | --- | --- | --- | --- |
| 1 | Kikki Danielsson, Lasse Holm & Wizex | "Miss Decibel" | 3 | 2 |
| 2 | Björn Skifs | "Det blir alltid värre framåt natten" | 8 | 1 |
Tulos > Pistetaulukko

| Kappale | Luulaja | Falun | Karlstad | Göteborg | Uumaja | Örebro | Norrköping | Malmö | Sundsvall | Växjö | Tukholma | Yht>  |
| --- | --- | --- | --- | --- | --- | --- | --- | --- | --- | --- | --- | --- |
| "Idag är det vår" | 5 | 4 | 7 | 3 | 6 | 4 | 4 | 5 | 2 | 6 | 6 | 52 |
| "Nåt som gör dej glad" | 1 | 1 | 1 | 1 | 1 | 1 | 1 | 1 | 1 | 1 | 1 | 11 |
| "Mademoiselle" | 7 | 8 | 10 | 10 | 8 | 5 | 6 | 8 | 10 | 4 | 2 | 78 |
| "Harlequin" | 6 | 2 | 6 | 5 | 4 | 3 | 5 | 6 | 3 | 5 | 4 | 49 |
| "Längtan om livet med dig" | 4 | 7 | 12 | 7 | 5 | 7 | 8 | 10 | 12 | 8 | 5 | 85 |
| "Miss Decibel" | 10 | 10 | 4 | 8 | 10 | 12 | 12 | 12 | 5 | 7 | 10 | 100 |
| "Åh, evergreens" | 3 | 5 | 3 | 4 | 7 | 6 | 2 | 4 | 6 | 3 | 7 | 50 |
| "Nattmara" | 12 | 6 | 5 | 6 | 2 | 10 | 10 | 3 | 7 | 12 | 12 | 85 |
| "Lilla stjärna" | 2 | 3 | 2 | 2 | 3 | 2 | 3 | 2 | 4 | 2 | 3 | 28 |
| "Det blir alltid värre framåt natten" | 8 | 12 | 8 | 12 | 12 | 8 | 7 | 7 | 8 | 10 | 8 | 100 |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |

| Kappale | Luulaja | Falun | Karlstad | Göteborg | Uumaja | Örebro | Norrköping | Malmö | Sundsvall | Växjö | Tukholma | Yht. |
| "Miss Decibel" | - | - | - | - | - | 1 | - | 1 | - | - | 1 | 3 |
| "Det blir alltid värre framåt natten" | 1 | 1 | 1 | 1 | 1 | - | 1 | - | 1 | 1 | - | 8 |
Makuuohjaamo

| --- | --- |
:  Määritelmä: Makuuohjaamo on ohjaamo, jossa on makuupaikka. Niitä käytetään yleensä pitkänmatkan rekoissa, joissa kuljettajat voivat yöpyä. 
: Wikipediassa ei tällä hetkellä ole varsinaista artikkelia aiheesta Makuuohjaamo. Katso makuuohjaamo Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Manuel Reina Rodríguez

| Henkilötiedot |
| --- | --- | --- |
Koko nimi: Manuel Reina Rodríguez
Syntymäaika: 1. huhtikuuta 1985 (ikä 39)
Syntymäpaikka: Villanueva del Trabuco, Espanja
Pelipaikka: maalivahti
Pituus: 185 senttimetriä
Seura
Seura: Cartagena
Pelinumero: –
Junioriseurat
1997–2004: Málaga
Seurat
| Vuodet | Seura | O (M) |
| 2004–2007 2006 2007 2008–2011 2011– | Málaga B Málaga Levante B Levante Cartagena | 38 (0) 1 (0) 11 (0) 73 (0) 0 (0) |
 Seurajoukkueuran tilastot kattavat vain kansalliset sarjat, päivitetty 1. kesäkuuta 2011.
Manuel "Manolo" Reina Rodríguez (s. 1. huhtikuuta 1985 Villanueva del Trabuco, Málaga, Espanja) on espanjalainen jalkapallomaalivahti. Hän edustaa Espanjan Segunda Divisiónissa pelaavaa Cartagenaa.
Seurajoukkueura

Reina on Málagan kasvatti. Ensiesiintymisensä edustusjoukkueessa hän teki kaudella 2005–2006 ottelussa Valenciaa vastaan.
Kesällä 2007 Reina siirtyi Levanteen. Hän aloitti kauden seuran reservijoukkueessa, mutta nousi edustusjoukkueeseen kauden puolivälissä. Loppukauden aikana hän pelasi kahdeksan ottelua.
Seuraavien kahden kauden aikana hän pelasi yhteensä 47 ottelua, ja jälkimmäisen kauden päätteeksi Levante nousi Primera Divisióniin. Kaudeksi 2010–2011 joukkueeseen hankittiin kokenut uruguaylaismaalivahti Gustavo Munúa, mikä enteili Reinan tippumista kakkosvahdiksi. Munúa aloitti kuitenkin uransa valencialaisseurassa heikosti päästäen taakseen 10 maalia ensimmäisten kolmen ottelun aikana. Reina sai tämän jälkeen tilaisuuden ja käytti sen hyödykseen pitämällä maalinsa puhtaana peräkkäisissä otteluissa.
Aiheesta muualla

Reinan tilastot BDFutbol-sivustolla (englanniksi)
Manuel Puig

Manuel Puig vuonna 1969.
Juan Manuel Puig Delledonne (28. joulukuuta 1932 General Villeges, Argentiina – 22. heinäkuuta 1990 Cuernavaca, Meksiko) oli argentiinalainen kirjailija.
Lapsuutensa Puig vietti pienessä kylässä pampalla mutta muutti 13-vuotiaana opiskelemaan Buenos Airesiin. Puig oli jo lapsena kiinnostunut erityisesti yhdysvaltalaisista elokuvista ja muutti vuonna 1957 Roomaan opiskelemaan elokuvaohjausta mutta oleskeli myös Tukholmassa ja Lontoossa. Hänen elokuvakäsikirjoituksensa eivät kuitenkaan saaneet hyvää vastaanottoa Buenos Airesissa, ja hän päätyi kirjoittamaan myös kirjoja.
Puigin osittain omaelämäkerrallinen esikoisromaani La traición de Rita Hayworth ilmestyi vuonna 1968. Hänen toinen romaaninsa Särkyneen sydämen tango (Boquitas pintadas) ilmestyi vuonna 1969 ja kolmas romaani The Buenos Aires Affair vuonna 1973. Puigin tunnetuin teos on vuonna 1976 ilmestynyt neljäs romaani Hämähäkkinaisen suudelma (El beso de la mujer araña), jonka pohjalta on Héctor Babenco ohjannut samannimisen elokuvan (1985). Kirja oli pitkään kielletty Kuubassa.
Puig muutti pois Argentiinasta 1970-luvun puolivälissä pettyneenä Perónien hallintoon. Hän asui Meksikossa, New Yorkissa ja Brasiliassa. Hän kuoli Meksikossa 57-vuotiaana 22. heinäkuuta 1990.
Suomennetut teokset

Särkyneen sydämen tango.  (Boquitas pintadas, 1969)  Suomentanut Jarkko Laine (tekijän tarkastamasta englanninnoksesta Heartbreak Tango). WSOY, 1978.  ISBN 951-0-08756-4.
Klassinen Farrah.  (Teoksessa Miesten kesken: miesten välinen rakkaus maailmankirjallisuuden valossa (toim. Jukka O. Miettinen))  Suomentanut Jarkko Laine. Helsinki:  Otava, 1993.  ISBN 951-1-12268-1.
Hämähäkkinaisen suudelma.  (El beso de la mujer araña, 1976)  Suomentanut Tarja Härkönen. Helsinki:  Teos, 2009.  ISBN 978-951-851-154-3.
Aiheesta muualla

Wheaton, Kahtleen: Manuel Puigin haastattelu The Paris Review’ssä (englanniksi)
Löyttyjärvi (Ylöjärvi)

| Löyttyjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°51′53″N, 23°37′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Haarajärveen 
Järvinumero:  35.312.1.011
Mittaustietoja
Pinnankorkeus:  154,7 m  
Rantaviiva:  1,612 km  
Pinta-ala:  8,959 ha  
Saaria:  ei saaria 
 fiLöyttyjärvi 
Löyttyjärvi  on Pirkanmaalla Ylöjärvellä Parkkuun kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 9,0 hehtaaria ja se on 600 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,6 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Vankaveden alueeseen (35.312) se kuuluu. Järven vedenpinnan korkeus on 154,7 metriä mpy.
Luirojärvi

| Luirojärvi |
| --- | --- |
 Luirojärvi nähtynä Sokostin huipulta.
Valtiot:  Suomi 
Paikkakunta:  Sodankylä 
Koordinaatit:  68°13′01″N, 28°01′59″E
Vesistöalue ja valuma-alueen tietoja
Laskujoki:  Luirojoki
Järvinumero:  65.943.1.001 
Mittaustietoja
Pinnankorkeus:  282,9 m
Pituus:  2  km
Leveys:  1,2  km 
Rantaviiva:  9,4 km
Pinta-ala:  1,4426 km²
 fiLuirojärvi 
Luirojärvi on järvi Sodankylässä Saariselän etelälaidalla tuntureiden välissä. Se on lähde Kemijoen mutkaiselle latvahaaralle, Luirolle. Järvi kuuluu Urho Kekkosen kansallispuistoon.
Maantiede

Luirojärven pinta-ala on 1,44 neliökilometriä ja rantaviivan pituus 9,4 kilometriä. Sen mainittavimpana naapurina kohoaa itäpuolella Saariselän korkein tunturi, 718 metrin korkeuteen kohoava Sokosti, ja pohjoispuolella 620-metrinen Lupukkapää. Järven rannat ovat metsämaata tai soistunutta metsämaata. Järvellä on yksi pieni saari, joka sijaitsee järven lounaisosassa.
Virkistysarvot

Järven etelärannalla on retkeilykäyttöön varattavat Kuuselankämppä ja Luirojärven varaustupa sekä vapaakäyttöinen Luirojärven autiotupa. Kuuselankämppä on vuonna 1963 rakennettu tupa. Luirojärven autio- ja varaustupa ovat samassa vuonna 1991 rakennetussa rakennuksessa, joka tunnetaan myös nimellä 'Luirojärven Hiltton'. Autio- ja varaustupien yhteydessä on sauna. Järven itärannalla on Raappanan kammi, jonka rakensi alun perin Sodankylän nimismies Aaro Raappana. Kammi rakennettiin uudelleen vuonna 1984, jonka jälkeen se toimi varauskammina, mutta nykyisin se on nähtävyyskohde.
Vesistösuhteet

Luirojärvi sijaitsee Kemijoen vesistössä (vesistöaluetunnus 65) Luiron valuma-alueen (65.9) Luiron latvan valuma-aluella (65.94), jonka Luirojärven valuma-alueeseen (65.943) se kuuluu. Järven vedenpinnan korkeus on 282,9 mmpy. Järvi laskee sen lounaispäästä lähtevää Luirojokea pitkin. Se laskee aluksi Lokan tekojärveen ja jatkaa siitä Kemijokeen.
M/T Gunny

| M/T Gunny |
| --- | --- |
Tyyppi:  Öljytankkeri
Lippuvaltio:  Suomi
Kotipaikka:  Maarianhamina
Aiemmat nimet:  M/T Bia
Omistaja:  Rederi Ab Sally
Aiemmat omistajat:  Rederi A/B Transoil, Göteborg, Ruotsi
Rakennustelakka:  runko SA John Cockerill, Hoboken, Belgia, loppuviimeistely Götaverken, Göteborg, Ruotsi
Luovutettu:  marraskuussa 1951
Status:  laivan keulassa tapahtui räjähdys 28. kesäkuuta 1977 sen lähdettyä tyhjänä Seten satamasta Marseillen lähellä
Tekniset tiedot
Pituus:  164,88 m
Leveys:  20,18 m
Syväys:  9,23 m
Uppouma:  17 260 t
Bruttovetoisuus (GT):  11 321
Koneteho:  8 300 hevosvoimaa kW
Nopeus:  15 km/h
M/T Gunny oli ahvenanmaalaisen Sally-varustamon omistama vuonna 1951 valmistunut tankkilaiva, jonka keulassa tapahtui räjähdys 28. kesäkuuta 1977 laivan lähdettyä tyhjänä Seten satamasta Marseillen lähellä. Räjähdyksessä kuoli laivan matruusi ja jungmanni, lisäksi toistakymmentä miehiston jäsentä loukkaantui. Räjähdys rikkoi satoja ikkunoita lähiseudulla, ja mereen valunut öljy syttyi tuleen. M/T Gunny vaurioitui korjauskelvottomaksi. Laivan keulaosa romutettiin Setessä ja peräosa hinattiin Marseilleen romutettavaksi.
M/T Gunny oli alun perin rakennettu ruotsalaiselle Rederi A/B Transoil -varustamolle, ja Sally-varustamo osti sen vuonna 1964.
Aiheesta muualla

Kuvia M/T Gunnysta ennen ja jälkeen onnettomuuden (Äänimeri-sivusto) (Arkistoitu – Internet Archive)
Maneater

| ”Maneater” Nelly Furtado |
| --- | --- | --- |

Singlen tiedot
 Albumilta: Loose
 Äänitetty : 2005; The Hit Factory (Miami, Florida)
 Julkaistu: 6. toukokuuta 2006
 Formaatti: CD single, digitaalinen lataus, maxi single
 Tuottaja(t): Timbaland, Danja, Jim Beanz
 Tyylilaji: Elektroninen rock, dancepop
 Kesto: 04.18
 Levy-yhtiö: Geffen, Mosley
Nelly Furtadon muut singlet
| ”Promiscuous” 2006 | ”Maneater” 2006 | ”Say It Right” 2006 |
Maneater on kanadalaisen laulaja-lauluntekijä Nelly Furtadon kappale. Sen sanoittivat Furtado, Timothy "Timbaland" Mosley, Jim Beanz ja Nate "Danja" Hills Furtadon kolmannelle, Loose-studioalbumille. Kappaleen tuottivat Timbaland sekä Danja ja se sisältää viitteitä 1980-luvun artistien kuten Eurythmicsin ja Hall & Oatesin kappaleista. Furtado on paljastanut Hall & Oatesin samannimisen kappaleen toimineen inspiraationa kappaletta sanoitettaessa ja tuotettaessa.
Albumin ensimmäisenä singlejulkaisuna Euroopassa "Maneateristä" tuli yksi Nelly Furtadon suosituimmista kappaleista, saavuttaen Britannian singlelistan kärjen sekä muita sijoituksia kymmenen parhaan joukossa ympäri Manner-Eurooppaa. Australiassa kappale julkaistiin albumin toisena singlenä, jossa se pääsi viiden parhaan joukkoon sekä Pohjois-Amerikassa, jossa siitä tuli klubihitti, mutta menestyi kaupallisesti huonommin kuin albumin johdantosingle "Promiscuous". Kappale sai pääosin positiivisen vastaanoton musiikkikriitikoilta.
Käännös suomeksi
Margo Hayes

Hayes vuonna 2019
Margo Hayes (s. 11. helmikuuta 1998) on yhdysvaltalainen kiipeilijä, joka on erikoistunut lead-kiipeilyyn. Vuonna 2017 ollessaan 19-vuotias hän kiipesi ensimmäisenä naisena 9a+ vaikeustasoisen reitin. Hän on kiivennyt 9a+ trilogian, johon kuuluu kolme 9a+ reittiä: La Rambla, Papichulo ja Biographie.
Hayes aloitti kiipeilyn 10-vuotiaana ulkokivillä isänsä kanssa. Sitä ennen hän oli kansallisella tasolla kilpaillut telinevoimistelija. Hän liittyi ABC Kids Climbing -joukkueeseen Robyn Erbesfield-Raboutoun valmennettavaksi ja pääsi pian maajoukkueeseen. Vuonna 2015 hän oli nuorten maailmanmestaruuskisoissa toinen. Vuonna 2016 hän voitti kolme kultaa nuorten maailmanmestaruuskisoissa. Samana vuonna hän kiipesi neljätoista yli 8b-vaikeustasoista reittiä, joista kaksi hän kiipesi samana päivänä. Vuonna 2016 hän myös voitti Yhdysvaltainmestaruuden avoimessa sarjassa.
Vuonna 2024 hän julkaisi Karma-nimisen singlen, joka oli hänen ensimmäisensä.
Hayes MM-kisoissa vuonna 2018
Hayes MM-kisoissa vuonna 2018
Hayes vuonna 2019
Hayes, Brooke Raboutou, Ashima Shiraishi ja Kyra Condie vuonna 2019
Mats Hummels

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mats Julian Hummels
Syntymäaika: 16. joulukuuta 1988 (ikä 35)
Syntymäpaikka: Bergisch Gladbach, Saksa
Pelipaikka: keskuspuolustaja
Pituus: 191 cm
Seura
Seura: AS Roma
Pelinumero: 15
Junioriseurat
1995–2006: FC Bayern München
Seurat
| Vuodet | Seura | O | (M) |
| 2005–2008 | FC Bayern München II | 42 | (5) |
| 2007 | FC Bayern München | 1 | (0) |
| 2008–2009 | → Borussia Dortmund (laina) | 25 | (1) |
| 2009–2016 | Borussia Dortmund | 200 | (18) |
| 2016–2019 | FC Bayern München | 74 | (3) |
| 2019– | Borussia Dortmund | 117 | (8) |
Maajoukkue
| 2007–2010 | Saksa U21 | 21 | (5) |
| 2010–2018 | Saksa | 76 | (5) |
 Seurajoukkueuran tilastot kattavat vain kansalliset sarjat, päivitetty 25. toukokuuta 2021.  Maajoukkueuran tilastot päivitetty 28. kesäkuuta 2021.
Mats Julian Hummels (s. 16. joulukuuta 1988 Bergisch Gladbach, Nordrhein-Westfalen, Länsi-Saksa) on saksalainen jalkapalloilija, joka edustaa Italian Serie A:ssa pelaavaa AS Romaa.
Ura

Keskuspuolustajana pelaava Hummels on FC Bayern Münchenin kasvatti, ammattivalmentajanakin aiemmin toiminut isä Hermann toimi tuolloin seuran nuorisokoordinaattorina. Ensimmäisen ammattilaissopimuksensa Hummels allekirjoitti pian 18-vuotissyntymäpäivänsä jälkeen, 19. joulukuuta 2006. Hummels siirtyi tammikuussa 2008 lainalle Borussia Dortmundiin ja helmikuussa 2009 siirrosta tuli pysyvä. Hän pelasi Dortmundissa vuoteen 2016 asti voittaen kaksi Saksan mestaruutta ja yhden Saksan cupin. Hän pelasi 8,5 vuoden aikana Dortmundissa kaikkiaan 225 bundesliigaottelua, joissa teki 19 maalia. Kausilla 2009–2010 ja 2010–2011 hän teki viisi maalia kummallakin. Mestarien liigassa hän pelasi 27 ottelua ja teki kaksi maalia. Hän pelasi täyden ajan tappiollisessa loppuottelussa Bayern Müncheniä vastaan 2013. Eurooppa-liigassa hän pelasi 16 ottelua ja teki kaksi maalia. Heinäkuussa 2016 Hummels siirtyi takaisin kasvattajaseuraansa FC Bayerniin, jossa hän pelasi kolme vuotta voittaen jokaisena mestaruuden ja kerran Saksan cupin. Pelaamissaan 74 Bundesliigan ottelussa hän teki kolme maalia. Mestarien liigassa hän pelasi 24 ottelua ja viimeisteli kaksi maalia. Hän solmi kesäkuussa 2019 jälleen sopimuksen Dortmundin kanssa. Kaudella 2019–2020 hän pelasi Bundesliigassa 31 ottelua ja teki niissä yhden maalin. Kaudella 2020–2021 hän pelasi Bundesliigassa 33 ottelua, joissa hän teki viisi maalia; hän oli poissa vain yhdestä ottelusta varoitustilin täyttymisen vuoksi. Hän voitti kolmannen kerran urallaan Saksan cupin. Kaudella 2021–2022 hän pelasi 23 bundesliigaottelua ja teki yhden maalin. Kaudella 2022–2023 hänen saldonsa oli yksi maali 30 liigaottelussa. Mestarien liigassa hän on pelannut toisella Dortmund-jaksollaan 27 ottelua ja Eurooppa-liigassa kaksi peliä.
Maajoukkue

Hummels voitti alle 21-vuotiaiden Euroopan-mestaruuden Saksan joukkueessa vuonna 2009. Hän pelasi ensimmäisen A-maaottelunsa 13. toukokuuta 2010 Maltaa vastaan. Kaikkiaan hän on pelannut 76 maaottelua ja tehnyt niissä viisi maalia. Maajoukkueuransa suurimpana saavutuksena Hummels voitti maailmanmestaruuden vuoden 2014 jalkapallon MM-kilpailuissa, puolivälierässä Ranskaa vastaan Hummels valittiin ottelun parhaaksi pelaajaksi tehtyään sen ainoan maalin. Hän teki maalin myös alkulohkon Portugali-ottelussa. Hän pelasi turnauksessa kuusi ottelua, myös loppuottelun kokonaisuudessaan. Hummels on edustanut Saksaa myös neljässä muussa arvoturnauksessa: EM-kilpailuissa 2012 hän pelasi viisi ottelua, EM-kilpailuissa 2016 neljä ja MM-kilpailuissa 2018 kaksi ottelua. Vuonna 2021 järjestetyissä EM-kilpailuissa hän pelasi neljä ottelua, jotka toistaiseksi ovat hänen maajoukkueuransa viimeiset ottelut.
Saavutuksia

Lähde: Transfermarkt